Mairg duine bhíos antuigseach
Mairg duine bhíos antuigseach: unknown
Mairg duine bhíos antuigseach, — 
dhamh féin bheanas an focal;
ní le súil a santaigheann,
uch! ní leamsa an ní ad-chonnarc.
Téighim do thaobh m'ainbhfis-se
d'fhéachain mná na mbas mbairrsheang;
do b'fhearr gabháil thairsise,
seachnaidh súil ní nách bhfaiceann.
Mise ag déanamh antuigse,
drud ria ar fhuráil m'aignidh;
is lia fear dar bh'altaighthe
a leithéid uaidhe d'fhaicsin.
Dhise ar feadh m'amhairc-se
tarla mé, mór an uirrim;
nár fhaice súil anduine
feabhas na háite a bhfuilim.
Ar dhrud re a dreich shéaghanta
ó nách bhfuil árach agam,
gabhaim cead a féachsana, — 
buidhe le bocht a bhfaghann.
I ngar dá cruth drithleannach
fada bhím 's gan bheith uaisti;
dar leat, Is mé an t-ifreannach
do bhí fá bhun na cruaiche.
Dá mbeinn-se i n-áit aonaráin
's an bhean-san, gér thaom dána,
níor-bh'fhearr an liaigh Iopragáid
ná mé san síneadh lámha.